Ǹdzóe biá. mvɛ́d miǹsaŋ. Sáləmen Dávid. 2Éyɔŋ malóe wa, yə́bə́gə́, ǎ Zāmbá yǎ ó nə́ sósōó wama; o ngátii ma ngadag miǹtyé dzama; yénə́ mā ngɔ́l, ó wog ngogolán dzama. 3Ǎ bod myǎyi byandi dúmá dáma a kələ kwí á vé ? Edǐŋ mam mə́ dzóngó ai ǹdzə́ŋán mǎm miǹnǎl ? 4Yəmán hḿ naa, Ǹtondôbə a bɔ mam míńkámáŋ ású ḿbɔ́s édǐŋ wóé; Ǹtondôbə a wóg, éyɔŋ malóē nyé. 5Dzə́mán kām, tə áfə myǎbad sə́m; Éyɔŋ mǐ bóó á sí, láŋán miǹtuan, mǐ kpǎg fə bivól. 6Váán mə́túnuŋa bə́ ngásíli mǐ fidigǐ fə Ǹtondôbə. 7Bə́ nə abuí ébá bádzó nâ: “Zá ā yi bɔ̌ naa bǐ yen mvɔ̌m ?” Bɔ̌ naa ḿfyɛ̌ yā ǎsū dóe ó tōlē ású dáán, ǎ Ńtondôbə. 8Wavə́ ma miǹtag á ńnə́m a lodo ábōg óvə̄ga wabán ā fúguzu ai wɔ̂n wabán. 9Maa mabómbō fə á sí mvɔ̄ī, etíe etíé mə bímán óyɔ̄. Ǎ Ńtondôbə, wa etám wātə́le ma ákpím təge ai asáŋan.